Ruth Beitia Vila naixita de Santander, Cantabria, l'1 d'abril de 1979, ye una atleta especialista en brinco d'altaria, en l'actualidat retirada de l'atletismo d'alto nivel ye a sola atleta espanyola que tiene una medalla d'oro en os Chuegos Olimpicos. En l'actualidat (2022) encara tién o récord d'o mundo de veteranas y os récords d'Espanya de brinco d'altaria a l'aire libre y en pista cubierta.

Con 16 medallas ye l'atleta espanyola con mas medallas internacionals dica l'actualidat (2022), participó en quatro Chuegos Olimpicos, obtenendo una medalla d'oro en Rio de Janeiro 2016 y unatra de bronce en Londres 2012 dimpués de que en l'anyo 2021 se desqualificase a l'atleta rusa Svetlana Shkolina per dopache, por o mesmo motivo tamién aconsiguió una medalla d'archent en o Campionato d'o mundo d'atletismo de 2013. Tamién estió campiona d'Europa d'a preba estando medalla d'oro en os Campionato d'Europa d'atletismo de 2012 y Campionato d'Europa d'atletismo de 2014 y y Campionato d'Europa d'atletismo de 2016, a mas de quantas medallas en atros campionatos internacionals.

Tamién estió politica ocupando distintos cargos en o Partiu Popular y Deputada en o Parlamento de Cantabria dende o 2011 dica 2019, alternó a suya actividat politica con cargos en a RFEA (Real Federación Española de Atletismo) Federación Cántabra de Atletismo, desde su aleixamiento d'a politica compachina istos cargos con a docencia en a Universidad Europea del Atlántico en Santander.

Bibliografía
López, Karel. Ruth Beitia, salto a las alturas.EdicionesSydonia. ISBN 978-84-948321-8-5.
Ruth Beitia